Helena Brodtkorb

Helena Brodtkorb (født 1986) er en norsk podkaster, forfatter og skribent. Hun er fra 2024 aktuell med kulturpodkasten Dannet uten piano. Boken hennes Mammasjokket ble utgitt på Kagge Forlag i 2014. Hun var også redaktør for den feministiske antologien Det skjer nå som ble utgitt på samme forlag i 2018. Boken fikk terningkast fem i VG. Hun jobber som innholdsdesigner i teknologi start-upen Folio, og var inntil nylig fast spaltist for Dagens Næringsliv Lørdag og fredagsmagasinet D2. Hun har også skrevet for magasinet Kunst og Kvinneguiden. I 2015 deltok hun i programmet Kjære Mamma på TV 2 Livsstil. Hun har master i kulturhistorie og museologi fra Universitetet i Oslo. Brodtkorb er gift med musiker Sivert Høyem, sammen har de tre barn. Hun er opprinnelig fra Bærum.

Bibliografi

 Ida Jackson og Helena Brodtkorb (2020): Svartebok for deg som vil opp og frem, sakprosa, Kagge Forlag, Oslo. ISBN 9788248926030
 Helena Brodtkorb (redaktør) (2018): Det skjer nå, fortellinger fra en feministisk revolusjon. Kagge forlag, Oslo. ISBN 9788248922223
 Helena Brodtkorb (2014): Mammasjokket, trøst og oppmuntring for småbarnsmødre. Kagge forlag, Oslo. ISBN 9788248914938
 Referanser 

Kategori:Norske forfattere
Kategori:Personer fra Bærum kommune